laion/Wikipedia-Exotic huggingface dataset:
כבתה אין זקוק לה

כבתה אין זקוק לה היא הלכה מהלכות הדלקת נרות חנוכה לפיה אם לאחר שהודלקו נרות החנוכה כבו הנרות, אין צורך לחזור ולהדליקם. ישנה רשימה של שמנים ופתילות שאינם כשרים להדלקת נרות שבת משום שאינם דולקים היטב. בתלמוד בבלי, מסכת שבת, דף כ"א מובאת מחלוקת אמוראים לגבי הדלקת נרות חנוכה בשמנים ובפתילות אלה: לדעת רב הונא פתילות ושמנים אלה פסולים להדלקת נרות חנוכה, לדעת רב חסדא ניתן להדליק נרות חנוכה בפתילות ושמנים אלה, אך רק בחול ולא בערב שבת, ואילו לדעת רבי זירא מותרת ההדלקה בפתילות ושמנים אלה גם בערב שבת. רבא מבאר שטעמו של רב הונא שאוסר את ההדלקה בפתילות ושמנים אלה הוא משום ש"כבתה זקוק לה". ומבאר רש"י שכיון שחייב לחזור ולהדליקה, וחששו חכמים שיפשע ולא ידליק, לכן חייבו חכמים להדליק בשמנים ובפתילות כאלה שדולקים היטב ואינם כבים אלא לעיתים רחוקות. כאמור, לדעת רב הונא אין להדליק נרות חנוכה בפתילות ושמנים הפסולים להדלקת נרות שבת. הטעם שנתן רבא לדבריו הוא כפול: כבתה זקוק לה, ומותר להשתמש לאורה. התוספות הקשו, שלכאורה די היה בטעם שכבתה זקוק לה כדי לאסור את ההדלקה בשמנים ובפתילות אלה, הן בחול והן בשבת. תוספות תרצו שיש דיוק לשוני בדברי רב הונא: מדוע היה צריך לחלק את האיסור לשני חלקים, "בין בשבת בין בחול", די היה לו לומר שאין מדליקים בהם, והדבר היה מתפרש כך מאיליו, אלא שבא ללמדנו שישנה בעיה כפולה בהדלקה בשבת, הן מצד שכבתה זקוק לה, והן מצד שמותר להשתמש לאורה ועלול יהיה לתקן את הנר. הרמב"ן, לעומת זאת הבהיר שדין "כבתה זקוק לה" הוא דין עצמאי, מלבד חיוב ההדלקה, ומחמת האיסור להדליק אש בשבת, אין חיוב זה נוהג בשבת, ולכן בשבת הטעם היחיד שיש להדליק אש בפתילות ושמנים שמדליקים בהם בשבת הוא משום שמותר להשתמש לאורה. הפסיקה המקובלת היא כדעת רבי זירא, ובכלל זה לעניין שאם כבתה אין זקוק לה. הרי"ף הביא בפסקיו רק את דברי רבי זירא, ומכאן שפסק כשיטתו. תוספות ביארו שיש לפסוק שכבתה אין זקוק לה, כיוון שרב הונא החלוק על כך הוא יחיד כנגד רבים. כך פסק גם הרמב"ם שאם כבתה אינו זקוק להדליקה פעם נוספת, ושלכן ניתן להדליק נרות חנוכה גם בפתילות ובשמנים הפסולים להדלקת נרות שבת. וכן פסק השולחן ערוך. בשו"ת תרומת הדשן נשאל: הא דקיימא לן בנר חנוכה כבתה אין זקוק לה. אם כבתה בערב שבת קודם קבלת שבת, שהרי צריכים לדלוק מבעוד יום, זקוק לה כהאי גוונא או לאו? תשובתו היא שגם בערב שבת, אף על פי שההדלקה הייתה מבעוד יום, ועדיין לא קיבל שבת, אין זקוק לה. הט"ז חלוק על כך, ולדעתו במקרה שכבו הנרות לפני שקיבל עליו את השבת יש להדליקם בלי ברכה. בספר בני יששכר כתב פרושים אגדיים לדין זה. לפי פירושיו התורה נמשלה לנר, ולימוד התורה צריך להיעשות באופן ש"כבתה אין זקוק לה", כלומר שחובת הלומד היא ההשתדלות בלימוד ויקבל על כך שכר גם אם לא יכוון אל האמת. לפי פירוש אחר, הלומד שלמד בעולם הזה, נשמתו תמשיך להתרומם מכוח לימודו גם לאחר שתכבה במותו. הדלקה עושה מצווה הערך "כבתה אין זקוק לה ואסור להשתמש לאורה", באתר ויקיסוגיה מידע על מאי חנוכה בקטלוג הספרייה הלאומית שבת דף כא עמוד א דיבור המתחיל זקוק לה. תוספות בתלמוד בבלי, מסכת שבת, דף כ"א, עמוד א' דיבור המתחיל "ומותר". חידושי הרמב"ן שבת כא דיבור המתחיל הא דאמרינן. רי"ף למסכת שבת דף ט עמוד א. לתלמוד בבלי, מסכת שבת, דף כ"א, עמוד ב'. משנה תורה לרמב"ם, ספר זמנים, הלכות מגילה וחנוכה, פרק ד', הלכה ה'. משנה תורה לרמב"ם, ספר זמנים, הלכות מגילה וחנוכה, פרק ד', הלכה ו'. שולחן ערוך, אורח חיים, סימן תרע"ג, סעיף ב'. תרומת הדשן סימן קב. ט"ז אורח חיים סימן תרעג סעיף קטן ט. בני יששכר מאמרי חודש כסלו - טבת, מאמר ג. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
קטרי טקקויטה

קָטֵרי טֵקָקְוִיטָה (באנגלית ובצרפתית: Kateri Tekakwitha;‏ 1656, אוסרננון (Ossernenon) מדינת ניו יורק - 17 באפריל 1680, קהנווק קוובק), הייתה נזירה מוהוקית והקדושה הראשונה של הכנסייה הקתולית מבנות האומות הראשונות. קָטֵרי טֵקָקְוִיטָה (משמעות השם בשפת האירוקוי היא "זו שצועדת בהיסוס") ידועה גם בכינויה "שושן צחור של המוהוקים". נולדה בשנת 1656 באוסרננון (Ossernenon) שהייתה אז בשלטון צרפתי. טֵקָקְוִיטָה הייתה בתם של קננרונרוה צ'יף משבט מוהוק וטגסקויטה בת שבט אלגונקוין (Algonquin). האם הוטבלה לנצרות בילדותה והתחנכה במסיון קתולי. היא נחטפה על ידי המוהוקים ונשאה לקננרונרוה. בגיל 4 התייתמה טֵקָקְוִיטָה משני הוריה שנפטרו ממחלת האבעבועות. היא עצמה החלימה אולם ראייתה נפגמה ופניה כוסו צלקות. טֵקָקְוִיטָה גודלה על ידי דודה (אחי אביה) ואשתו. בשנת 1674, כשהייתה בת 18, פגשה את הכומר הישועי ז'אק דה למברויל שהגיע לעיירה. טֵקָקְוִיטָה התוודתה לפניו על שאיפתה להתנצר ובעזרתו החלה ללמוד את הקטכיזם הקתולי. היא הוטבלה בגיל 19, ביום הפסחא1676. היא הוטבלה בשם קתרינה על שם הקדושה קתרינה מסיינה. כעבור כחצי שנה ב-1677 טֵקָקְוִיטָה הצטרפה למיסיון הישועי בקהנווק, שם נשארה עד סוף ימיה. קטרי נפטרה בקהנווק, בעקבות מחלה, ב-17 באפריל 1680. היא נקברה במקום, ומעל קברה הוקמה קפלה. על פי המסורת, זמן קצר לאחר מותה נעלמו הצלקות שעל פניה (אותם קיבלה כתוצאה מהאבעבועות השחורות בהן חלתה בילדותה) והם הפכו חלקים ויפים. שלושה ממכריה העידו כי קטרי הופיעה בפניהם בימים שלאחר מותה. במשך השנים התפרסמו מספר מקרים שאנשים החלימו ממחלות קשות בעקבות חשיפתם ל"שרידי קדושים" שלה: חפצים שהיו שייכים לה, כפיסי עץ מארונה, אפר מקברה. בשנת 2006 ילד שגסס בעקבות זיהום בחידק אלים, הבריא "מהיום למחר" לאחר שנזירה קתולית הצמידה לגופו שבר עצם של קָטֵרי טֵקָקְוִיטָה. ב-19 בדצמבר 2011 האפיפיור בנדיקטוס השישה עשר הכיר בנס הזה, ובכך סלל את הדרך להכרזתה לקדושה. הכומר הישועי קלוד שושטייר (Claude Chauchetière), שהכיר את קָטֵרי טֵקָקְוִיטָה בחייה, היה הראשון שהאמין בקדושתה הוא גם כתב ביוגרפיה שלה בשנת 1695. ביוגרפיה נוספת נכתבה ב-1696 על ידי הכומר הישועי פייר שולנק (Pierre Cholenec) שהכיר אותה אף הוא במיסיון בקהנווק. שניהם פרטו את תכונותיה הנעלות, ששימשו בעתיד בהליך הקדשתה. שניהם פרטו את תכונותיה הנעלות, ששימשו בעתיד בהליך הקדשתה. הליך הקדשתה ניזום בשנות ה-80 של המאה ה-19 בפנייה של מסיונים ובישופים קתוליים אינדיאניים. אליהם הצטרפה, בשנת 1884, הוועידה הקתולית של ארצות הברית ובהמשך הקתולים של קנדה. אולם ההליך עצמו החל רק כעבור כ-60 שנה, כאשר ב-3 בינואר 1943, האפיפיור פיוס ה-12 הכריז עליה כמכובדת. כעבור עוד 37 שנים, ב-27 ביוני 1980, היא הוכרזה כמבורכת על ידי האפיפיור יוחנן פאולוס השני. לבסוף הוכרזה כקדושה ב-18 בפברואר 2012 על ידי האפיפיור בנדיקטוס השישה עשר. יום החג שלה הוא 17 באפריל בקנדה ו-14 ביולי בארצות הברית. החל מ-1684 אנשים החלו לעלות לרגל לקפלה שהוקמה ליד קברה. במחצית המאה ה-18 החלו הקתולים לראות בה את "מגינת קנדה". ביוגרפיות שלה התפרסמו ב-10 שפות. ספר מ-1860 על חיי קָטֵרי טֵקָקְוִיטָה (באנגלית) אתר האינטרנט הרשמי של קטרי טקקויטה קָטֵרי טֵקָקְוִיטָה באתר CatholicSaints (באנגלית) קָטֵרי טֵקָקְוִיטָה באתר santie beati (באיטלקית) קָטֵרי טֵקָקְוִיטָה באתר ביוגרפיות קנדי (באנגלית) אתר קָטֵרי טֵקָקְוִיטָה (באנגלית) קטרי טקקויטה, באתר אנציקלופדיה בריטניקה (באנגלית) קטרי טקקויטה, באתר "Find a Grave" (באנגלית) כיום לא רחוק מהעיר גלן במדינת ניו יורק 18 באפריל קָטֵרי הוא צורת השם במוהוקית
TCO

TCO הם ראשי תיבות של Total Cost of Ownership, ובתרגום לעברית: עלות הבעלות הכוללת, מהווה שיטת הערכה כלכלית המיועדת לעזור לצרכנים ומנהלי מפעלים לשערך את העלויות הישירות והעקיפות המתייחסות לרכישה של (אבל לא רק) תוכנה או חומרה של מחשבים. הערכת TCO אידיאלית מציעה סיכום המשקף לא רק את עלות הרכישה אלא את כל ההיבטים של השימוש העתידי ותחזוקת הציוד, המכשיר או המערכת הנשקלת. עלות הבעלות הכוללת מביאה בחשבון, בין השאר, את עלויות אימון אנשי תמיכה ומשתמשי המערכת, עלויות הקשורות בתקלות או השבתות (יזומות ושאינן כאלה), מקרים של ביצועים ירודים (למשל אם משתמשים ממתינים זמן רב), עלויות של פריצות אבטחה (אובדן מוניטין ועלות השחזור), עלויות מוכנות לאסון והתאוששות ממנו, שטח נדרש, חשמל, הוצאות פיתוח, מערך בדיקה, בקרת איכות, הוצאות גדילה, ועוד. מכאן שלעיתים TCO נחשב כראשי תיבות של Total Cost of Operation, כלומר "עלות תפעול כוללת". כאשר TCO מיושמת כחלק מחישובי כדאיות (כגון ROI, IRR, EVA, ROIT, RJE), ה-TCO מספק את הבסיס לעלות כדי להחליט על הערך הכלכלי של ההשקעה. לדוגמה, ההחלטה לקנות מחשב יכולה להיות מלווה בניתוח TCO הבא: העלות הגבוהה של מחשב חזק מיצרן ידוע, מתאזנת אל מול עלויות התיקונים וההחלפה המוקדמת של מחשב זול יותר מיצרן נחות. בשקלול שאר הגורמים מחיר הרכישה הוא רק הצעד הראשון בחישוב העלויות לאורך חיי המוצר. שיטה זו הומצאה לראשונה על ידי חברת המחקר גרטנר בשנת 1987 ומאז פותחה במספר מתודולוגיות וכלי תוכנה שונים. רכישת ציוד יכולה לכלול מחיר רכישה, תיקונים, תחזוקה, שדרוגים, שירות ותמיכה, רשת תקשורת, אבטחה, הכשרת משתמשים ורישוי תוכנה בין שאר ההוצאות. תעשיית הרכב עושה שימוש נרחב בעקרון ה-TCO. בהקשר זה, ה-TCO מאפיין את מחיר הבעלות על רכב מרגע הרכישה, דרך אחזקתו ולבסוף במכירתו כרכב משומש. מחקרי TCO השוואתיים בן דגמים שונים של מכוניות עוזרים לצרכנים לבחור את המכונית שתתאים לצרכיהם ולתקציבם. צרכנים רבים, ארגונים וממשלות נכשלים בהבנת וחישוב ה-TCO, ובמקום זאת נשענים על TCA (מחיר רכישה כולל) כדי לקבל את ההחלטות לגבי רכישה. כמו כן, בכמה מקרים, קניינים לא מביאים בחשבון את כל העלויות המיוחסות ל-TCO, מאחר שיחידות אחרות בארגון נושאות בעלויות אלו (מושג הקרוי הזזת עלות). קורה לא אחת שתוצאות חישוב ה-TCO סותרות באופן משמעותי חישובי TCA, והוא הרבה יותר רלוונטי בהחלטה לגבי הנחיצות של כל השקעת הון, במיוחד בשוקי אשראי מודרניים. בנוסף בהתייחס גם להערכת עלויות של עסק עם כל הפרויקטים והתהליכים שלו, מפיקים על ידי ה-TCO את הריווחיות של העסק. מאחר שאין "בעלות" על תוכנה (אלא רישיון לשימוש), קיימת טענה ש-TCO הוא מושג מטעה בהקשר זה. יש הטוענים כי "עלות שימוש כוללת" או "עלות שכירות כוללת" הם מושגים מתאימים יותר בהקשר זה.
אייל שיקרצי

אייל שיקרצי (נולד ב-25 ביולי 1997) הוא שחקן ישראלי, הידוע בעיקר בזכות משחקו בסדרה "זגורי אימפריה". שיקרצי נולד וגדל ביפו. תחילת הקריירה של שיקרצי הייתה בעיקר סרטי סטודנטים. התפקיד הראשון שלו היה ב-2014, בתפקיד משני בסרט הסטודנטים הקצר "אנטילופות", שם כיכב לצד יואב רוטמן, דקלה זקס, שירה האס ונועה קולר. שני סרטי סטודנטים נוספים בהם השתתף היה "חם", שם שיחק בתפקיד "ג'ינג'י", לצד אלברט אילוז, גל פרידמן ואחרים, ועוד סרט בשם "בלק-אאוט", שם שיחק את טל, לצד גאיה פון שוורצה. פריצת הדרך של שיקרצי הייתה ב-2014, שבה ליהקו אותו לתפקיד אביר זגורי בסדרת הדרמה הקומית "זגורי אימפריה", לצד עוז זהבי, משה איבגי ואחרים, שם שיחק את הדמות לאורך כל העונות. בשנת 2015 החל להצטלם לסדרת הנוער "סוסי פרא", שם שיחק את ניסו לצד השחקנים דניאל גד, ניב סולטן ואחרים. הסדרה עלתה ב-1 בפברואר 2016. בשנת 2017 שיחק בעונה השישית של סדרת הנוער "ראש גדול", שם שיחק את שמר, לצד יואב רוטמן, דין הפנר, ריף נאמן ואחרים. בדצמבר 2017 השתתף בהצגה "משפחת קדמוני בממלכת הדינוזאורים" בתור אבנהיו בנם של אבן (דביר בנדק) ואבנית (חני נחמיאס). בשנת 2017 שיחק בגד ברא את עומרי באוקטובר 2018 יצא לאקרנים הסרט "פרא אציל" בו לקח חלק בתפקיד משני. בשנת 2019 שיחק בסדרת הדרמה "הנערים", המבוססת על פרשת רצח הנער מוחמד אבו חדיר, בה הוא מגלם את ינון, אחד מרוצחי מוחמד אבו חדיר. בשנת 2020 שיחק בסדרת הטלוויזיה "בלקספייס" ברשת 13. בנוסף ב-2020 שיחק בסרט הגרמני-ישראלי "חתונה עם סבתא". בשנת 2023 שיחק את דוד בסדרת הטלוויזיה "בעלת החלומות". אייל שיקרצי, ברשת החברתית פייסבוק אייל שיקרצי, ברשת החברתית אינסטגרם אייל שיקרצי, במיזם "אישים" לתיעוד היצירה הישראלית אייל שיקרצי, במסד הנתונים הקולנועיים IMDb (באנגלית) כתבות: רן בוקר, "נהנה לשחק את הערס הבלאגניסט", באתר ynet, 1 בפברואר 2016 משה אבוטבול, תלמיד VIP: אייל שיקרצי מתרגש מפתיחת שנת הלימודים, באתר פרוגי, 1 בספטמבר 2014
יסמין פהלווי

יסמין פהלווי (בפרסית: یاسمین اعتماد امینی پهلوی, תעתיק: יאסמין אעתמאד אמיני פהלוי; נולדה ב-26 ביולי 1968) היא עורכת דין איראנית ואשתו של רזא פהלווי, נסיך הכתר האחרון של איראן. פהלווי נולדה בטהראן לעבדאללה אטמאד-אמיני ול-Forough Eftekhari[דרושה הבהרה]. יסמין למדה בבית ספר קהילתי פרטי בטהראן עד שעזבה את המדינה יחד עם בני משפחתה לסן פרנסיסקו, קליפורניה בעקבות המהפכה באיראן. בארצות הברית למדה תואר בוגר במדע המדינה ותואר במשפטים בבית הספר למשפטים של אוניברסיטת ג'ורג' וושינגטון והמשיכה ללימודי דוקטורט. היא חברה באיגוד עורכי הדין של מרילנד. במשך עשור פהלווי עבדה כעורכת דין במרכז למשפט לילדים בוושינגטון וייצגה ילדים ונוער בסיכון. ב-1991 היא הייתה מייסדת שותפה ומנהלת של הקרן למען ילדי איראן. היא ניהלה את הקרן עד שנת 2014. פהלווי תומכת בשינוי שיטת המשטר באיראן לדמוקרטית ואף השתתפה בהפגנות של מתנגדי המשטר הנוכחי. פהלווי נישאה לשאה איראן בגלות, רזא כורש עלי פהלווי, ב-1986 ולזוג נולדו שלוש בנות: נור, אימאן ופארה. מקרא:         – השאה לבית שושלת פהלווי         – המלכה של השאה (שהבאנו)   [1] – חמש נשי השאה הראשון   [1] – שלוש נשי השאה השני הוריה: סוהראב דיבה (פר') ופרידה קוטבי (פר') הניסים המלכותיים של איראן המהפכה האיראנית מדיה וקבצים בנושא יסמין פהלווי בוויקישיתוף "Taking a look at the Crown Princess of Iran, Yasmine Pahlavi - History of Royal Women". History of Royal Women (באנגלית אמריקאית). 2018-01-19. נבדק ב-2018-09-19. "Princess Yasmine Pahlavi of Iran". The Pahlavi Dynasty - خاندان پهلوی (באנגלית אמריקאית). אורכב מ-המקור ב-2018-09-19. נבדק ב-2018-09-19. YASMINE PAHLAVI ATTORNEY, ‏2014-03-30 Princess Yasmine Pahlavi, Founder : The Foundation for the Children of Iran, www.foundationforthechildrenofiran.org (באנגלית) (ארכיון) Kronprinzessin Yasmine des Iran, ADELSWELT (בגרמנית) The Exiled Royal Family Of Iran And Their MoCo Connection, The MoCo Show (באנגלית) ‏סואדכוהי‏ (Q108933097) הבא בירושה אחרי רזא כורש עלי פהלווי, מקור: סדר הירושה בוויקיפדיה הצרפתית | הפריט שלו בוויקינתונים: ‏כאמיאר פהלווי‏ (Q109170741)
שבט הלוי

שבט הלוי היא סדרת ספרי שאלות ותשובות מאת הרב שמואל הלוי ואזנר, רב שכונת זכרון מאיר בבני ברק ראש ישיבת חכמי לובלין ומגדולי הפוסקים במאה העשרים ואחת. הסדרה מכילה 11 כרכים ועוד כרך מפתחות ונחשבת ליצירתו העיקרית והחשובה ביותר. הספרים מכילים שאלות ותשובות בנושאים שונים המסודרים לפי סדר ארבעת חלקי השולחן ערוך, בין היתר דן המחבר בשאלות רבות שהתעוררו עקב הקדמה הטכנולוגית, כגון עין אלקטרונית המצלמת או מדליקה אור בעת תזוזה בשבת, בעיית הקלנועית בשבת, השימוש במעלית שבת ועוד, כמו כן הכריע בשאלות אקטואליות כמו תשובתו לרב היישוב כפר דרום שמואל בירן בעניין נסיעה מיישוב ליישוב בגוש קטיף לצורך תפילה במניין. בחלק מן התשובות מופיעים שמותיהם של נמעני התשובות. על מכתביו נהג לחתום ”המצפה לרחמי ה' שמואל הלוי ואזנר”. סדרת השו"ת מכילה 11 כרכים; האחרון שבהם יצא לאור בשנת תשע"ד. מכון "מעיינות הלוי" הוציא בשנת תשס"ח כרך מפתחות לחלקי השו"ת. הסדרה יצאה בשלוש מהדורות. שמואל הלוי ואזנר, שו"ת שבט הלוי, בני ברק, תשס"ב, באתר היברובוקס: חלק א' – אורח חיים חלק ב' – יורה דעה חלק ג' – שולחן ערוך חלק ד' – שולחן ערוך חלק ה' – שולחן ערוך וקונטרס המצוות חלק ו' – שולחן ערוך וקונטרס הקדשים חלק ז' – שולחן ערוך ומפתחות חלק ח' – שולחן ערוך חלק ט' – שולחן ערוך חלק י' – שולחן ערוך שו"ת שבט הלוי, חלק ח, סימן יט
הלין קנטור

הלין ג' קנטור (באנגלית: Helene J. Kantor; ‏15 ביולי 1919 - 13 בינואר 1993) הייתה ארכאולוגית והיסטוריונית של האמנות שעסקה בתרבויות המזרח הקרוב מהעת העתיקה. היא הייתה חברה במכון האוריינטלי של אוניברסיטת שיקגו. היא ידועה בעיקר מחפירותיה באתר צ'וגה מיש באיראן בין השנים 1961–1978. קנטור נולדה בשיקגו ב-1919, אביה היה ג'ייקוב רוברט קנטור (אנ'), שהיה פסיכולוג, ואמה, הלן ריץ' (Helen Rich). היא נולדה עם מיופתיה, מחלת שרירים נדירה שהגבילה את פעילותה ולבסוף גם הביאה לסיום הקריירה שלה. היא למדה באוניברסיטת אינדיאנה וקיבלה בגיל 19 תואר ראשון בזואולוגיה וביולוגיה. את הדוקטורט שלה היא סיימה ב-1945 באוניברסיטת שיקגו. ב-1944, בעודה סטודנטית, היא פרסמה את המאמר "The Final Phase of Predynastic Culture, Gerzean or Semainean", העוסק בשלב האחרון של התרבות הפרה שושלתית במצרים העתיקה שלבים 2 ו-3 בתרבות נקאדה, 3500–3000 לפנה"ס). המאמר פורסם בכתב העת "Journal of Near Eastern Studies", כתב עת אקדמי של אוניברסיטת שיקגו. מאמרה המפורסם היה ".The Aegean and the Orient in the Second Millennium B.C" (ההאגאים והמזרח באלף השני לפנה"ס), שפורסם ב-1947. המאמר עסק בהשוואות בין האמנות של התרבויות השונות ובקשרים התרבותיים ביניהן. בין השנים 1963–1964, היא חפרה ביחד עם פנחס דלוגץ באתר הארכאולוגי תל בית ירח ליד הכנרת. בין השנים 1961–1978 היא חפרה יחד עם דלוגץ באתר צ'וגה מיש באיראן. דלוגץ נפטר באתר ב-1975 והיא המשיכה לנהל את החפירה עד 1978. בנוסף, ערכה חפירות הצלה באתר סמוך, צ'וגה בונוט (Chogha Bonut), שנמצא תחת פיתוח מודרני. היא ערכה שם שתי עונות חפירה בין השנים 1976–1978. ב-1984 קיבלה קנטור ממוזיאון ישראל את פרס פרשיה שימל שניתן לה עבור הישג חיים. ב-2004 ייסד המכון הארכאולוגי של אמריקה (Archaeological Institute of America) את ההרצאה לזכר הלין ג' קנטור. הלין י' קאנטור ופנחס פ' דלוגאז, המאמר "התגליות בצ'וגה־מיש שבאיראן - עיר בת חמשת אלפים שנה", בתוך קדמוניות, שנה ח חוברת 30–31, תשל"ה, 1975, עמ' 94–95 מאמר על תרבויות עתיקות, מוקדש להלין קנטור (באנגלית) Helene Kantor, באתר Women in Old World Archaeology Helene J. Kantor 1919-1993 Abbas Alizadeh: In Memoriam Helene J. Kantor. In: Oriental Institute Annual Report 1991–92, S. 16–18 Helene Kantor Receives Percia Schimmel Award "The Helene J Kantor Memorial Lecture". Archeological Institute of America. נבדק ב-31 בדצמבר 2016. {{cite web}}: (עזרה)
עונת 1964/1965 בלה ליגה

עונת 1964/1965 הייתה העונה ה-34 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1964 והסתיימה ב-18 באפריל 1965. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה. מליגת המשנה עלו דפורטיבו לה קורוניה ולאס פאלמס. ריאל מדריד זכתה בתואר וזאת בפעם ה-11 בתולדות המועדון ובפעם החמישית ברציפות. ריאל אוביידו ודפורטיבו לה קורוניה ירדו לליגת משנה בסוף העונה. לבאנטה וריאל מורסיה הפסידו משחקי המבחן וירדו לליגת המשנה. "פרס פיצ'צ'י" למלך השערים של העונה הוענק לקאייטנו רה (פרגוואי) מברצלונה. בהתאם לנתונים הרשמיים של ה-LFP הוא כבש 25 שערים ב-30 משחקים. בהתאם לנתוני של עיתון הספורט MARCA שמעניקה את הפרס הוא כבש 26 שערים. "פרס זאמורה" לשוער הטוב ביותר הוענק לאנטוני בטנקור מריאל מדריד שספג 15 שערים ב-24 משחקים. נתונים מפורטים מאתר rsssf נתונים מפורטים מאתר bdfutbol
פאולי פביליון

פאולי פביליון (באנגלית: Pauley Pavilion) הוא אולם כדורסל עירוני הממוקם באוניברסיטת קליפורניה בלוס אנג'לס. מכיל 13,800 מקומות ישיבה. האולם ממוקם צמוד למרכז הטניס לוס אנג'לס ולאצטדיון דראק. האולם תוכנן על ידי האדריכל וולטון בקט, שתכנן מספר מבנים ואתרי ספורט מפורסמים נוספים. מ-1965 משחקת בהיכל קבוצת הכדורסל של אוניברסיטת קליפורניה בלוס אנג'לס, ה"ברואנז" (Bruins). ב-1984 זכה לארח את תחרויות ההתעמלות באולימפיאדת לוס אנג'לס (1984). ב-2015 זכה לארח את תחרויות הכדורעף בספיישל אולימפיקס. האולם נכלל בהצעת לוס אנג'לס לאירוח אולימפיאדת 2024 לאירוח תחרויות הג'ודו וההיאבקות. מדיה וקבצים בנושא פאולי פביליון בוויקישיתוף ערך זה הוא קצרמר בנושא אצטדיונים ומתקני ספורט ובנושא כדורסל. אתם מוזמנים לתרום לוויקיפדיה ולהרחיב אותו.
PubChem

PubChem הוא בסיס נתונים כימי ענק המכיל גם מידע אודות ההשפעות הביולוגיות של החומרים על אורגניזמים. המאגר מנוהל על ידי המרכז הלאומי למידע ביוטכנולוגי (NCBI) של ארצות הברית, שהוא חלק מהמכונים הלאומיים לבריאות (NIH). המאגר הועלה לאוויר בשנת 2004, והוא נגיש לציבור הרחב, ללא עלות, באמצעות אתר האינטרנט PubChem. המאגר מחזיק במידע אודות תרכובות כימיות המכילות עד 1000 אטומים. נכון ל-29 בדצמבר 2016, מאגר המידע של PubChem מורכב משלושה בסיסי נתונים עיקריים, ובהן: (הערך המספרי מציין את כמות תוצאות החיפוש במאגר) תרכובות (Compounds), כ-111.4 מיליון. חומרים (Substances), כ-283.0 מיליון. השפעות ביולוגיות (BioAssay), כ-1.2 מיליון. מספרי זיהוי בינלאומיים של החומר שם IUPAC ושמות נפוצים מסה מולרית נוסחת מבנה תיאור קצר של החומר (מראה, צבע, ריח ועוד) נתונים פיזיקליים ניסיוניים מידע אנליטי וספקטרלי אודות החומר השפעות ביולוגיות על האדם והשפעות על בעלי חיים מידע פרמקולוגי וביוכימי לרבות מנגנוני פעילות ידועים מידע חקלאי שימושים של החומר סטטיסטיקות של נתוני צריכה וייצור עולמיים חומרי לוואי ומזהמים נפוצים בו שיטות ייצור סינתטיות של החומר שיטות דגימה וזיהוי של החומר רעילות סיכונים בטיחותיים (אש, פיצוץ וסביבה) השפעות של חשיפה ומתן עזרה ראשונה במקרי חשיפה שונים שיטות פעולה לטיפול במקרה של תאונת הובלה שיטות לנטרול ופינוי של החומר הנחיות לשינוע ואחסון החומר מנות חשיפה מריביות לחומר וציוד הגנה אישי נדרש ריאקטיביות ודפוסי הגבה כימית עם חומרים אחרים דרישות ממנהל המזון והתרופות האמריקאי מידע אקולוגי מקורות טבעיים של החומר התכלות החומר בסביבה טבעית קישור לדף האינטרנט של הערך בוויקיפדיה האנגלית כימואינפורמטיקה בסיס נתונים כריית מידע שירות התקצירים בכימיה המרכז הלאומי האמריקאי למידע ביוטכנולוגי (NCBI) האגודה האמריקנית לכימיה ChemSpider אתר האינטרנט הרשמי של PubChem (באנגלית) PubChem – Compound PubChem – Substance PubChem – BioAssay
חוג שבת (אלגברה)

בתורת החוגים, חוּג הַשֶּבֶת של חוג תחת פעולת חבורה, הוא אוסף האיברים הנשמרים תחת הפעולה. החוג נקרא לעיתים גם חוג האינווריאנטים או חוג האיברים הסימטריים (תחת פעולת החבורה). מבנה זה בא לידי שימוש במיוחד במשפט היסודי של תורת גלואה, ונותן אפיון נוסף לחבורת גלואה. ההגדרה משמשת גם בתורת האינווריאנטים, במחקר פעולה של חבורות על יריעות אלגבריות. בהינתן חוג R {\displaystyle R} וחבורה G {\displaystyle G} הפועלת על החוג, חוג השבת של R {\displaystyle R} תחת פעולת G {\displaystyle G} , המסומן R G {\displaystyle R^{G}} , הוא אוסף האיברים הנשמרים על ידי הפעולה, כלומר: R G = { r ∈ R : ∀ g ∈ G : g ⋅ r = r } {\displaystyle R^{G}=\{r\in R:\forall g\in G:g\cdot r=r\}} כפי שנרמז בשם, אוסף איברים זה הוא אכן תת-חוג של החוג המקורי. תכונות רבות שהחוג מקיים יועברו גם לחוג שבת שלו: למשל, אם המבנה המקורי R {\displaystyle R} הוא שדה, גם חוג השבת שלו, הנקרא שדה השבת, הוא שדה. הבעיה הארבע-עשרה של הילברט עוסקת בנוצרותו הסופית של חוג השבת במקרים מסוימים. ערך מורחב – המשפט היסודי של תורת גלואה להגדרה לעיל חשיבות מיוחדת בתורת גלואה: בהינתן הרחבת שדות E / F {\displaystyle E/F} , משפט של אמיל ארטין קובע כי אם קיימת חבורה כלשהי G {\displaystyle G} הפועלת על E {\displaystyle E} , כך ש- E G = F {\displaystyle E^{G}=F} אז בהכרח G ≅ Gal ⁡ ( E / F ) {\displaystyle G\cong \operatorname {Gal} (E/F)} וההרחבה הנה הרחבת גלואה. לעיתים הרחבת גלואה אף מוגדרת על פי תנאי זה. ההגדרה מיושמת גם בתורת האינווריאנטים, החוקרת פעולות של חבורות על יריעות אלגבריות. הדוגמה הבסיסית ביותר היא חוג השבת של חוג הפולינומים R [ x 1 , . . . , x n ] {\displaystyle R[x_{1},...,x_{n}]} תחת החבורה הסימטרית S n {\displaystyle S_{n}} , אשר שווה לחוג הפולינומים הסימטריים. בתחום זה חוקרים את חוג השבת תחת פעולות של חבורות על יריעות אלגבריות, ומנסים להבין את המבנה והתכונות שלו.
וולין (אי)

וולין (בפולנית: Wolin, בגרמנית: Wollin, בפומרנית: Wòlin) הוא אי פולני בים הבלטי. מנהלית האי שייך לפומרניה המערבית. נהר הסווינה מפריד בין אוזדום, האי השכן, לבינו וערוץ של נהר האודר מפריד בינו לבין שאר פומרניה. באי ישנה עיירה גם בשם וולין. מדיה וקבצים בנושא וולין בוויקישיתוף וולין, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של פולין ובנושא איים. אתם מוזמנים לתרום לוויקיפדיה ולהרחיב אותו.
נאצ'וס

נאצ'וס (Nachos) היא מנה בסגנון טקס-מקס. המנה מורכבת מצ'יפס טורטייה ורוטב גבינה, העשוי במקורו מגבינת צ'דר ופלפל חלפניו חתוך. נאצ'וס מוגשים כחטיף. נהוג להגישם עם מטבלים כגון גואקמולה, בשר ושעועיות. על פי ההערכות, יוצר המנה היה איגנסיו אנאיה, מלצר מקסיקני שעבד במסעדה בצפון מדינת קואווילה במקסיקו, קרוב לגבול עם טקסס, בשנת 1943. מדיה וקבצים בנושא נאצ'וס בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
WIZ!

WIZ! הוא ערוץ של קבוצת הופ! המותאם לגילאי 6-11 ומשדר סדרות מעשירות העוסקות בתכנים מפתחי חשיבה המעודדים סקרנות. הערוץ עלה לאוויר ב-2017 ומשודר בין השעות 06:00-23:00 ב-yes וב-+STING (אפיק 92). הערוץ נוצר לאחר מחלוקת תקציבית בין חברת RGE וחברת yes וסיום שידורי "לוגי" ללקוחות חברת הטלוויזיה בלוויין. סלוגן הערוץ – "פשוט לחשוב". הערוץ משדר תכנים כגון תעלומות בלשיות, דינוזאורים, חיות נדירות, טבע ועוד. התוכניות השונות מגיעות מתחומי מדע, גאוגרפיה, היסטוריה, משפחה ואמנות. הסדרות המשודרות ב-WIZ! כוללות גם סדרות רכש של ערוצי טלוויזיה מובילים בעולם, כדוגמת נטפליקס ו-PBS Kids. אוסף התעלומות (עונות 1 ו-2) הבולשת (עונות 1, 2, 3 ו-3.5) זורו מירט חוקרת מתמטיפופ דניאל והמוזיאון הסודי אימות המדע אליפות העולם לחיות היגיון בשיגעון יהלי שומר הטבע יהלי חוקר הדינוזאורים יהלי בעקבות גורים דינו דנה מרטין על הבוקר (עונה 3) נפרטיטי הנסיכה בבית ממול טבע TV העולם הגאוני של טום גייטס הכל טוב! קליפים מתוך אגדה חיה מרגלית הבלשית זובומפו (עונה 2) אסטרודג יוצאים לטיול עם חתול תעלול ויק הוויקינג מעמקים (עונות 1 ו-2) קטנים מהחיים יאקארי שאלה בקטנה בוטרסניקים וגמבלים מנור (סדרת טלוויזיה) ג'רונימו סטילטון ביוני 2017 התחיל הערוץ להפיק קמפיין מוזיקלי בשיתוף פעולה עם הזמרת אגם בוחבוט על גלישה בטוחה ברשתות החברתיות. הופ! KIDZ אתר האינטרנט הרשמי של WIZ! WIZ!, ברשת החברתית פייסבוק WIZ!, ברשת החברתית אינסטגרם WIZ!, סרטונים בערוץ היוטיוב נועה פרייס‏, מתגרשים מ-RGE: יס משיקה 2 ערוצי ילדים חדשים, באתר וואלה, 11 בדצמבר 2016 ערוץ wiz – ערוץ הילדים החדש של יס והופ, מאגר האטרקציות למשפחה Kinderland, ‏1 בינואר 2017
ChemSpider

ChemSpider הוא בסיס נתונים כימי הנמצא בבעלות של החברה המלכותית לכימיה. המאגר מכיל מידע על יותר מ-58 מיליון תרכובות, והוא נגיש לציבור הרחב, ללא עלות, באמצעות אתר האינטרנט ChemSpider. מקורות המידע עליהם מתבסס המאגר הם פרסומים של כתבי עת מקצועיים בתחומי הכימיה והביוכימיה, וכן על פרסומים של גופים ממשלתיים כמו מנהל המזון והתרופות האמריקאי. מאגר המידע ChemSpider נרכש על ידי החברה המלכותית לכימיה בשנת 2009. עד אז, המאגר נשלט על ידי חברת ChemZoo Inc. המאגר שוחרר לראשונה בגרסת הבטא שלו בשנת 2007. איתור חומרים על סמך שרטוט של המבנה הכימי שלהן בדף ייעודי במאגר. אפשרות לחיזוי של תכונות כימיות ופיזיקליות של חומרים, לרבות תחזיות אנליטיות כגון NMR. צפייה בדפי סינתזה כימית עבור מגוון עצום של חומרים. כימואינפורמטיקה בסיס נתונים כריית מידע שירות התקצירים בכימיה PubChem מדיה וקבצים בנושא ChemSpider בוויקישיתוף אתר האינטרנט הרשמי של ChemSpider ChemSpider | What is ChemSpider?, www.chemspider.com ChemSpider | Data Sources, www.chemspider.com RSC Press Release: RSC acquires ChemSpider, www.rsc.org Chemical Structure Search, www.chemspider.com ChemSpider SyntheticPages | Home, cssp.chemspider.com